|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. április 9 - ei rendkívüli**

**ülésére**

|  |  |
| --- | --- |
| **Tárgy:** | Javaslat a Budapest VII. kerület, Akácfa u. 42-48. szám alatti Vásárcsarnok földszinti, galéria és udvari közös használatú részeire vonatkozó használati megállapodás megkötésére |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

A NEM ADOM FEL Alapítvány (1093 Budapest, Lónyay utca 3. 2/1., adószám: 18256529-1-43 1. sz. melléklet)fenntarthatósági vásárt és közösségi napokat szeretne megvalósítani Erzsébetvárosban. A rendezvények fő célja a VII. kerület és a Belváros, a Klauzál téri Vásárcsarnok kulturális, közösségi életének fellendítése, a közösségépítés.

A tervezett programok egyszerre képviselik a közösségi gondolkodás, a fenntarthatóság és a befogadó társadalom üzenetét olyan aktivitásokon, egyéni élményeken keresztül, amelyek egyrészt attitűdváltásra ösztönzik a résztvevőket a fogyasztással, az ökológiai lábnyom csökkentésének szükségességével, másrészt szemléletváltásra a fogyatékossággal élő emberekkel kapcsolatosan. Mindezt olyan formában, hogy a különböző korosztályok, eltérő társadalmi helyzetben élő emberek számára egyaránt érdekes és vonzó legyen.

A szervezők célkitűzése a tudatos vásárlás fontosságának, az újrahasznosítás lehetőségeinek ismertetése, a természetes anyagokból készült, környezettudatos és fenntarthatóbb mindennapi élet kialakítását elősegítő termékek, a hazai designerek/tervezők munkáinak, a magyar termelők finomságainak és a fogyatékossággal élők által készített minőségi termékek népszerűsítése.  
  
A tervezett programok helyszíne a Klauzál Téri Vásárcsarnok átjáró udvara (1072 Budapest, Klauzál tér 11.), földszinti illetve galériaszinten lévő közös használatú területek.

Az Önkormányzat a Klauzál tér 11. szám alatti társasházzal kötött Használati megállapodás 3.1. pontja alapján jogosult a Használattal Érintett Területek hasznosítási jogát, illetve annak bármely elemét harmadik személyek részére a Társasház további bármiféle engedélye és hozzájárulása nélkül átengedni.

Az Önkormányzat a Használati megállapodás 3.3 pontja alapján: A Használattal Érintett Területeket az Önkormányzat jogosult maga használni, hasznosítani, azokat a Társasház hozzájárulása nélkül harmadik személyek használatába adni, különösen ideértve a Vásárcsarnoknak a Társasház főbejáratán illetve udvarán való gyalogos megközelítést is (2. sz. melléklet).

A NEM ADOM FEL Alapítvány a fenti projekt megvalósítása érdekében használati szerződés megkötését kezdeményezte a Klauzál Téri Vásárcsarnok átjáró udvarán a közös használatú területen elhelyezkedő, valamint a földszinti és a galériaszinten lévő közös használatú területekre vonatkozóan 2024. áprilistól októberig terjedő időszakra havonta egy napra úgy, hogy a megjelölt időpontot legalább 8 nappal megelőzően írásban jelzi az Üzemeltető részére az adott napra vonatkozó konkrét használati helyigényének megjelölésével (3. sz. melléklet).

A használati díj mértékére a Klauzál Téri Vásárcsarnok átjáró udvarán 180,- Ft + ÁFA/ m2/ nap, a földszinti területre 180,- Ft + ÁFA/ m2/ nap, a galériaszinten lévő területre 120,- Ft + ÁFA/ m2/ nap összeget javasolunk.

A Budapest Főváros VII. Kerület Erzsébetváros Önkormányzatának tulajdonában lévő piacokról szóló, Budapest Főváros VII. Kerület Erzsébetváros Önkormányzat Képviselő-testületének 9/2015. (III.31.) önkormányzati rendelete 1. § (2) bekezdése szerint „*A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2024. (IV.09.) határozata a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és a NEM ADOM FEL Alapítvány mint Használó között a Klauzál Téri Vásárcsarnok átjáró udvarán (Klauzál tér 11.) a közös használatú részre, valamint a földszinti és a galériaszinten lévő közös használatú területekre vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető és a NEM ADOM FEL Alapítvány mint Használó közötti, a Budapest, VII. kerület Klauzál tér 11. (hrsz.: 34306/1) Társasház udvarán, a közös használatú területen elhelyezkedő rész, valamint a földszinti és a galériaszinten lévő közös használatú területek havonta egy napra történő használatára vonatkozó használati megállapodás megkötéséhez az alábbi tartalmi elemekkel:

* 2024. április 15. és 2024. október 31. napja közötti határozott időtartamra szól
* havi 1 alkalommal
* Klauzál téri Vásárcsarnok átjáró udvarán 180,- Ft + ÁFA/m2/nap, a földszinti területre 180,- Ft + ÁFA/m2/nap, a galériaszinten lévő területre 120,- Ft + ÁFA/m2/nap összegű használati díj fejében.

**Felelős:** Niedermüller Péter polgármester

**Határidő:** 2024. április 15.

Előterjesztés mellékletei:

- 1. sz. melléklet: NEM ADOM FEL Alapítvány civil szervezeti nyilvántartási kivonata

- 2. sz. melléklet: Klauzál tér 11. udvar használati megállapodás

- 3. sz. melléklet: NEM ADOM FEL Alapítvány kérelme

Budapest, 2024. március 26.

Péderi Tamás

Erzsébetvárosi Piacüzemeltetési Kft. ügyvezetője