|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. április 9 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Budapest, VII. kerület Csányi utca 10. szám alatti 100% önkormányzati tulajdonú ingatlanon zöldudvar kialakítása” tárgyú bonyolítói szerződés módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között „Budapest, VII. kerület Csányi utca 10. szám alatti 100% önkormányzati tulajdonú ingatlanon zöldudvar kialakítása” tárgyában bonyolítói szerződés van érvényben (*1. számú melléklet*).

A bonyolítói szerződés végrehajtása érdekében lefolytatott beszerzési eljárásban nyertes ajánlati ár (tartalékkerettel együtt) nettó 500.922,- forinttal meghaladja a bonyolítói szerződés szerinti kivitelezési díj összegét. A kivitelezési munkák minél hamarabb történő megvalósítása érdekében a pótfedezet biztosításáról a Társaság átmenetileg gondoskodott. A munkák megkezdését követően a Kivitelező a bontási munkák során olyan szennyvíz- és csapadékvíz elvezető csatornacsöveket tárt fel, amelyek nem szerepeltek a közműtérképeken, állapotuk erősen korrodált, szivárognak, cseréjük az épület és az udvar használhatóságához nélkülözhetetlen. A szennyvíz- és csapadékvíz elvezető csatornacsövek cseréjére pótmunka keretében kerül sor, a szerződés műszaki tartalma ezzel kiegészül.

Fentiekre figyelemmel a bonyolítói szerződés műszaki tartalmának, összegének, teljesítési- és elszámolási határidejének módosítása szükséges.

A bonyolító szerződés módosításával a szerződés műszaki tartalma a fent említett munkákkal kiegészül, a szerződés teljesítési határideje 2024. június 30-ra, elszámolási határideje 2024. augusztus 31-re módosul. A módosított bonyolítói szerződés (bruttó) összege 37.004.751,- Ft, mely az Önkormányzat 2024. évi költségvetéséről szóló 6/2024. (II. 21.) önkormányzati rendeletében biztosított. A bonyolítói szerződés tartalma egyebekben nem változik (*határozati javaslat 1. sz. melléklete*).

Fentiek alapján kérjük a T. Bizottságot, hogy a bonyolítói szerződés módosításához hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1-2) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2024. (IV.09.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület Csányi utca 10. szám alatti 100% önkormányzati tulajdonú ingatlanon zöldudvar kialakítása”* tárgyú bonyolítói szerződés módosításáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„Budapest, VII. kerület Csányi utca 10. szám alatti 100% önkormányzati tulajdonú ingatlanon zöldudvar kialakítása”* tárgyú bonyolítói szerződés módosításához.
2. A szerződés teljesítési határideje 2024. június 30-ra, az elszámolási határideje 2024. augusztus 31-re módosul. A módosított bonyolítói szerződés (bruttó) összege 37.004.751,- Ft.
3. Felkéri a Polgármestert és az EVIN Nonprofit Zrt. vezérigazgatóját a módosított bonyolítói szerződés aláírására.

**Felelős:** Niedermüller Péter polgármester

**Határidő:** 1. pont tekintetében: 2024. április 9., 2. pont tekintetében 2024. április 15.

Budapest, 2024. március 26.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés melléklete:

1. számú melléklet – Bonyolítói szerződés\_Csányi utca 10\_zöldudvar kialakítása

Határozati javaslat melléklete:

1. számú melléklet – Bonyolítói szerződés 1.sz. módosítása\_Csányi utca 10\_zöldudvar kialakítása mellékletekkel együtt